Rareș Bogdan spune că Ciucă poate forma o majoritate de dreapta de la Cotroceni: Stânga împarte sărăcia, nu vrea reforme, murim
Rareș Bogdan a atacat dur PSD miercuri seara, la Digi24, spunând că „stânga împarte sărăcia, stânga nu vrea reforme” și „nu vrea să facă lucrurile majore de care țara asta are nevoie”. Europarlamentarul PNL spune că liberali guvernează alături de social-democrați cu o „mână legată la spate”, din cauza situației internaționale, altfel, „nu guvernam cu ei”. El a mai afirmat că „în momentul în care Nicolae Ciucă ajunge la Cotroceni va putea să genereze o majoritate de dreapta care să facă reforme și să ni le asumăm”. „Dacă băltim și guvernăm de pe o zi pe alta, și împărțim bani la clientelă, murim”, a adăugat prim-vicepreședintele PNL.